Rikunarita-ORG/Wikinium huggingface dataset:
# Konanas Naikintojas

| *Konanas Naikintojas* |
| --- |
|  |
|   |
| Pavadinimas | Conan the Destroyer |
| Kilmės šalis | JAV |
| Prodiuseris (-iai) | Raffaella De Laurentiis |
| Scenaristas (-ai) | Stanley Mann |
| Kompozitorius | Basil Poledouris |
| Vaidina | Arnold Schwarzenegger Grace Jones Wilt Chamberlain Mako Tracey Walter Olivia d'Abo Sarah Douglas |
| Metai | 1984 |
| Trukmė | 101 min. |
| Kalba | anglų |
| Platintojas | Universal Pictures |
| Biudžetas | $18 mln. arba $16 mln. |
| **IMDb įrašas** |

**Konanas Naikintojas** (angl. *Conan the Destroyer*) – 1984 m. kalavijo ir burtų bei nuotykių filmas, režisuotas Richard Fleischer, sukurtas pagal rašytojo fantasto Robert E. Howard kūrybą. Pagrindinių vaidmenų atlikėjai – Arnold Schwarzenegger, Mako, scenarijaus autorius – Stanley Mann.

Tai yra filmo Konanas Barbaras tęsinys, pasakojantis apie Robert E. Howard kūrinių herojaus Konano nuotykius. Filmas buvo sukamas Meksikoje, siekiant sumažinti kūrimo sąnaudas. Pakviesti vaidinti NBA krepšinio guru Wilt Chamberlain, supermodelis Grace Jones. Filmas buvo komerciškai sėkmingas, vien JAV uždirbo $31 mln.

## Aktoriai

*Aktorius – vaidmuo*
* Arnold Schwarzenegger – Konanas
* Grace Jones – Zula
* Wilt Chamberlain – Bombaata
* Mako – Akiro
* Tracey Walter – Malak
* Sarah Douglas – karalienė Taramis
* Olivia d'Abo – princesė Jehnna
* Pat Roach – burtininkas Toth-Amon
* Jeff Corey – vyriausiasis viziris
* Sven-Ole Thorsen – Togra
* André the Giant – Dagoth
* Ferdy Mayne – Lyderis

## Šaltiniai
# Gubernatorius

**Gubernatorius** (lot. *gubernator* 'valdytojas') – gubernijos, valstijos ar kartais kitokio stambaus administracinio vieneto valdytojas.

## Gubernatoriai Lietuvoje

Lietuvoje gubernatoriaus pareigybė atsirado po trečiojo Abiejų Tautų Respublikos padalijimo (nuo 1796 m.) kartu su nauju administraciniu suskirstymu. Gubernatorius vykdė daugiausia civilinės valdžios funkcijas: vadovavo gubernijos valdybai, policijai, turėjo savo žinioje gubernijos finansus, karinių įgulų aprūpinimą.

Panaikinus generalgubernatorių pareigybes, gubernatorius buvo vyriausias civilinis gubernijos viršininkas, betarpiškai pavaldus vidaus reikalų ministrui.

Carinių gubernatorių pareigybės išsilaikė iki 1915 m.

Nepriklausomos Lietuvos laikais (1923–1939 m.) gubernatorių, skiriamą prezidento, turėjo Klaipėdos kraštas, administruotas autonomijos pagrindais.